CELEX: 32005R1288
Language: ro
Date: 2005-08-04
Title: Regulamentul (CE) nr. 1288/2005 al Comisiei din 4 august 2005 de deschidere a unei anchete privind eventuala eludare a măsurilor antidumping instituite prin Regulamentul (CE) nr. 964/2003 al Consiliului cu privire la importurile de anumite accesorii de țevărie, din fier sau oțel, originare, printre altele, din Republica Populară Chineză, prin importuri de anumite accesorii de țevărie din fier sau oțel, expediate din Filipine, indiferent dacă au fost sau nu declarate ca fiind originare din această țară, și de supunere a acestor importuri la înregistrare

Anunţ juridic important

|

32005R1288

Jurnalul Oficial L 204 , 05/08/2005 p. 0003 - 0006 Jurnalul Oficial L 287 , 18/10/2006 p. 0277 - 0280

		20050804Regulamentul (CE) nr. 1288/2005 al Comisieidin 4 august 2005de deschidere a unei anchete privind eventuala eludare a măsurilor antidumping instituite prin Regulamentul (CE) nr. 964/2003 al Consiliului cu privire la importurile de anumite accesorii de țevărie, din fier sau oțel, originare, printre altele, din Republica Populară Chineză, prin importuri de anumite accesorii de țevărie din fier sau oțel, expediate din Filipine, indiferent dacă au fost sau nu declarate ca fiind originare din această țară, și de supunere a acestor importuri la înregistrareCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene [1] (denumit în continuare "regulamentul de bază"), în special articolul 13 alineatul (3) și articolul 14 alineatele (3) și (5),după consultarea comitetului consultativ,întrucât:A. CEREREA(1) Comisia a primit o cerere, în conformitate cu articolul 13 alineatul (3) din regulamentul de bază, pentru a deschide o anchetă asupra eventualei eludări a măsurilor antidumping instituite la importurile de anumite accesorii de țevărie din fier sau oțel originare, printre altele, din Republica Populară Chineză.(2) Cererea a fost depusă la 23 iunie 2005 de Comitetul de apărare a industriei de accesorii din oțel sudate cap la cap al Uniunii Europene, în numele a patru producători comunitari.B. PRODUSUL(3) Produsele vizate de eventuala eludare sunt accesoriile de țevărie (altele decât accesoriile turnate, bridele și accesoriile filetate) din fier sau oțel (cu excepția oțelului inoxidabil), al căror diametru exterior nu depășește 609,6 milimetri, de tipul celor utilizate, printre altele, pentru sudura cap la cap, declarate în mod normal la codurile NC ex73079311, ex73079319, ex73079930 și ex73079990 (denumite în continuare "produsul în cauză"). Aceste coduri sunt menționate cu titlu pur orientativ.(4) Produsul supus anchetei este reprezentat din accesoriile de țevărie (altele decât accesoriile turnate, bridele și accesoriile filetate) din fier sau oțel (cu excepția oțelului inoxidabil), al căror diametru exterior nu depășește 609,6 milimetri, de tipul celor utilizate, printre altele, pentru sudura cap la cap, expediate din Filipine, declarate în mod normal la aceleași coduri ca produsul în cauză.C. MĂSURI EXISTENTE(5) Măsurile în prezent în vigoare și despre care se presupune că fac obiectul unei eludări sunt măsurile antidumping instituite prin Regulamentul (CE) nr. 964/2003 al Consiliului [2] astfel cum a fost modificat ultima dată prin Regulamentul (CE) nr. 2212/2003 [3].D. MOTIVE(6) Cererea conține suficiente elemente de probă care arată, la prima vedere, că măsurile antidumping instituite la importurile de anumite accesorii de țevărie din fier sau oțel originare din Republica Populară Chineză sunt eludate prin transbordarea prin Filipine și printr-o declarație de origine inexactă pentru anumite accesorii de țevărie din fier sau oțel.(7) Elementele de probă prezentate sunt următoarele:Cererea arată că au avut loc modificări semnificative în configurația schimburilor comerciale (exporturile din Republica Populară Chineză și din Filipine spre Comunitate) după instituirea măsurilor asupra produsului în cauză, pentru care nu există nici motivare și nici justificare suficientă, alta decât instituirea dreptului. Aceste modificări în configurația schimburilor comerciale par a rezulta din transbordarea prin Filipine și din declarația inexactă de origine pentru anumite accesorii de țevăriei din fier sau oțel, originare din Republica Populară Chineză.În plus, cererea conține suficiente elemente de probă care arată, la prima vedere, că efectele corective ale măsurilor antidumping în prezent în vigoare asupra produsului în cauză sunt neutralizate, din punctul de vedere al cantității. Importurile în cantitate mare de anumite accesorii de țevărie din fier sau oțel din Filipine par a fi înlocuit importurile produselor în cauză originare din Republica Populară Chineză.În cele din urmă, cererea conține suficiente elemente de probă care arată, la prima vedere, că prețurile anumitor accesorii de țevărie din fier sau oțel fac obiectul unor practici de dumping în raport cu valoarea normală stabilită anterior pentru produsele în cauză.În cazul în care în cursul procedurii acestea vor fi constatate practici de eludare prin Filipine, altele decât transbordarea și declarația inexactă de origine, prevăzute la articolul 13 din regulamentul de bază, ele ar putea, de asemenea, să fie supuse anchetei.E. PROCEDURĂ(8) Ținând cont de elementele menționate anterior, Comisia a concluzionat că există suficiente elemente de probă pentru a justifica deschiderea unei anchete în temeiul articolului 13 din regulamentul de bază și pentru a face obligatorie înregistrarea importurilor anumitor accesorii de țevărie din fier sau oțel expediate din Filipine, indiferent dacă au fost sau nu declarate ca fiind originare din această țară, în conformitate cu articolul 14 alineatul (5) din regulamentul în cauză.(a) Chestionare(9) Pentru a obține informațiile pe care le consideră necesare pentru anchetă, Comisia va trimite chestionare producătorilor-exportatori și asociațiilor lor din Filipine, producătorilor-exportatori și asociațiilor lor din Republica Populară Chineză, importatorilor și asociațiilor lor din Comunitate care au cooperat la ancheta care a dus la măsurile existente, precum și autorităților chineze și filipineze. După caz, vor putea fi solicitate informații și industriei comunitare.(10) În oricare caz, toate părțile interesate trebuie să contacteze de îndată Comisia, în termenul prevăzut la articolul 3 din prezentul regulament, pentru a afla dacă sunt citate în cerere și pentru a solicita, după caz, un chestionar în termenul precizat la articolul 3 alineatul (1), dat fiind faptul că termenul stabilit la articolul 3 alineatul (2) se aplică tuturor părților interesate.(11) Autoritățile din Republica Populară Chineză și din Filipine vor fi informate despre deschiderea anchetei.(b) Colectarea informațiilor și audierile(12) Toate părțile interesate sunt invitate să își facă cunoscut punctul de vedere în scris și să furnizeze elemente de probă justificative. În plus, Comisia va audia părțile interesate, cu condiția ca acestea să facă o cerere în scris și să arate că există motive speciale pentru a fi audiate.(c) Scutirea importurilor de la înregistrare sau de la măsuri(13) În conformitate cu articolul 13 alineatul (4) din regulamentul de bază, importurile produselor supuse anchetei pot fi scutite de la înregistrare sau de la măsuri în cazul în care nu reprezintă o eludare.(14) Dat fiind faptul că eventuala eludare a măsurilor intervine în afara Comunității, în conformitate cu articolul 13 alineatul (4) din regulamentul de bază, pot fi acordate scutiri producătorilor produselor în cauză care pot dovedi că nu sunt în legătură cu producătorii supuși măsurilor și despre care s-a constatat că nu sunt implicați în practicile de eludare definite la articolul 13 alineatele (1) și (2) din regulamentul de bază. Producătorii care doresc să beneficieze de o astfel de scutire trebuie să prezinte o cerere în acest scop, însoțită în mod corespunzător de elemente de probă, în termenul stabilit la articolul 3 alineatul (3) din prezentul regulament.F. ÎNREGISTRAREA(15) În temeiul articolului 14 alineatul (5) din regulamentul de bază, importurile produselor supuse anchetei trebuie să fie supuse înregistrării, pentru a se asigura că, în ipoteza în care ancheta arată că există o eludare, pot fi percepute drepturi antidumping de o valoare corespunzătoare, cu efect retroactiv de la data înregistrării, pentru respectivele produse importate, expediate din Filipine.G. TERMENE(16) În scopul unei bune administrări, ar trebui stabilit un termen pentru a permite:- părților interesate să se facă cunoscute Comisiei, să își expună punctul de vedere în scris, să transmită răspunsurile lor la chestionar sau să prezinte orice alte informații care să fie luate în considerare în cursul anchetei;- producătorilor filipinezi să solicite o scutire de la înregistrare sau de la măsuri;- părților interesate să solicite în scris să fie audiate de Comisie.(17) Trebuie observat că părțile nu pot exercita majoritatea drepturilor procedurale prevăzute în regulamentul de bază decât dacă s-au făcut cunoscute în termenul menționat la articolul 3 din prezentul regulament.H. LIPSA COOPERĂRII(18) În cazul în care o parte interesată refuză accesul la informațiile necesare sau nu le furnizează în termenele stabilite, sau împiedică în mod semnificativ desfășurarea anchetei, pot fi stabilite concluzii pozitive sau negative, pe baza datelor disponibile, în conformitate cu articolul 18 din regulamentul de bază.(19) În cazul în care se constată că o parte interesată a furnizat informații false sau înșelătoare, informațiile în cauză nu sunt luate în considerare și se pot utiliza datele disponibile, în conformitate cu articolul 18 din regulamentul de bază. În cazul în care o parte interesată nu cooperează sau cooperează doar parțial și concluziile sunt stabilite pe baza datelor disponibile, în conformitate cu articolul 18 din regulamentul de bază, rezultatul poate fi, pentru partea în cauză, mai puțin favorabil decât dacă ar fi cooperat,ADOPTĂ PREZENTUL REGULAMENT:Articolul 1În conformitate cu articolul 13 alineatul (3) din Regulamentul (CE) nr. 384/96, este deschisă o anchetă pentru a determina dacă importurile în Comunitate de accesorii de țevărie (altele decât accesoriile turnate, bridele și accesoriile filetate) din fier sau oțel (cu excepția oțelului inoxidabil), al căror diametru exterior nu depășește 609,6 milimetri, de tipul celor utilizate, printre altele, pentru sudura cap la cap, care intră sub incidența codurilor NC ex73079311 (cod TARIC 7307931195), ex73079319 (cod TARIC 7307931995), ex73079930 (cod TARIC 7307993095) și ex73079990 (cod TARIC 7307999095), expediate din Filipine, indiferent dacă sunt sau nu originare din această țară, eludează măsurile instituite prin Regulamentul (CE) nr. 964/2003.Articolul 2În conformitate cu articolul 13 alineatul (3) și cu articolul 14 alineatul (5) din Regulamentul (CE) nr. 384/96, autoritățile vamale trebuie să ia măsurile necesare pentru înregistrarea importurilor prevăzute la articolul 1 din prezentul regulament în Comunitate.Înregistrarea expiră la nouă luni de la data intrării în vigoare a prezentului regulament.Comisia poate impune autorităților vamale, printr-un regulament, să înceteze înregistrarea importurilor în Comunitate ale produselor fabricate de producătorii pentru care s-a dovedit, în urma unei cereri de scutire de la înregistrare, că nu au eludat drepturile antidumping.Articolul 3(1) Chestionarele trebuie să fie solicitate Comisiei în termen de cincisprezece zile de la data publicării prezentului regulament în Jurnalul Oficial al Uniunii Europene.(2) Părțile interesate se pot face cunoscute contactând Comisia, își pot prezenta punctul de vedere în scris, precum și răspunsurile la chestionar sau orice alte informații care, pentru a fi luate în considerare în cursul anchetei, trebuie să fie prezentate, cu excepția cazului în care se prevede altfel, în termen de patruzeci de zile de la data publicării prezentului regulament în Jurnalul Oficial al Uniunii Europene.(3) Producătorii filipinezi care solicită o scutire de la înregistrarea importurilor sau de la măsuri trebuie să prezinte o cerere susținută în mod corespunzător de elementele de probă în același termen de 40 de zile.(4) Părțile interesate pot solicita, de asemenea, să fie audiate de Comisie în același termen de patruzeci de zile.(5) Orice informație privind cauza și oricare cerere pentru audiere, pentru chestionar și pentru scutire trebuie să fie prezentate în scris (altfel decât în format electronic, cu excepția cazului în care se prevede altfel) și să menționeze numele, adresa, e-mailul, precum și numerele de telefon, fax și/sau telex ale părții interesate. Toate observațiile scrise, inclusiv informațiile solicitate în prezentul regulament, răspunsurile la chestionare și corespondența părților interesate, furnizate cu titlu confidențial, poartă mențiunea "confidențial" [4] și vor fi însoțite, în conformitate cu articolul 19 alineatul (2) din regulamentul de bază, de o versiune neconfidențială care poartă mențiunea "pentru consultare de către părțile interesate".Adresa Comisiei:Comisia EuropeanăDirecția Generală ComerțDirecția BBiroul J-79 5/16B-1049 BruxellesFax: (32-2) 295 65 05.Articolul 4Prezentul regulament intră în vigoare în ziua următoare datei publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 4 august 2005.Pentru ComisiePeter MandelsonMembru al Comisiei[1] JO L 56, 6.3.1996, p. 1. Regulament, astfel cum a fost modificat ultima dată prin Regulamentul (CE) nr. 461/2004 (JO L 77, 13.3.2004, p. 12).[2] JO L 139, 6.6.2003, p. 1.[3] JO L 332, 19.12.2003, p. 3.[4] Această mențiune înseamnă că documentul este destinat exclusiv uzului intern. Acesta este protejat, în temeiul articolului 4 din Regulamentul (CE) nr. 1049/2001 al Parlamentului European și al Consiliului privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43). Este vorba despre un document confidențial, în sensul articolului 19 din regulamentul de bază și al articolului 6 din Acordul OMC privind aplicarea articolului VI din GATT din 1994 (Acordul antidumping).--------------------------------------------------